BEAUTY บวก 2.30% รับธุรกิจฟื้นตัว-รุกตลาดจีน ฟากโบรกฯชูเป้า 13 บ.
BEAUTY บวก 2.30% รับธุรกิจฟื้นตัว-รุกตลาดจีน ฟากโบรกฯชูเป้า 13 บ. โดยล่าสุด ณ เวลา 10.52 น. อยู่ที่ 8.90 บาท บวก 0.20 บาท หรือ 2.30% สูงสุดที่ 9 บาท ต่ำสุดที่ 8.75 บาท ด้วยมูลค่าซื้อขาย 146.84 ล้านบาท
29 ต.ค. 2561

ผู้สื่อข่าวรายงานว่า ราคาหุ้น บริษัท บิวตี้ คอมมูนิตี้ จำกัด (มหาชน) หรือ BEAUTY ล่าสุด ณ เวลา 10.52 น. อยู่ที่ 8.90 บาท บวก 0.20 บาท หรือ 2.30% สูงสุดที่ 9 บาท ต่ำสุดที่ 8.75 บาท ด้วยมูลค่าซื้อขาย 146.84 ล้านบาท

ด้าน บล. ฟิลลิป ระบุในบทวิเคราะห์ แนะนำ”ซื้อ” ราคาเป้าหมายปี 62 อยู่ที่ 13 บาท โดยคาดกำไรสุทธิไตรมาส 3/61 อยู่ที่ 285 ล้านบาท ลดลง 18.2% จากช่วงเดียวกันของปีก่อนจากฐานที่สูง แต่ฟื้นตัว 11.1% จากไตรมาสที่แล้วหลังปัจจัยลบเริ่มคลี่คลาย สะท้อนจากรายได้การขายคาดโต 13.1% จากไตรมาสก่อน หลังการออกสินค้าใหม่ ๆ ซึ่งปัจจุบันสินค้าบางตัวเริ่มเป็นที่นิยมแล้ว อาทิ ลิปสติกเนื้อแมท Luxury Collection ของ BC, Lansley Vitamin C แบบเซรั่มและเนื้อครีม เป็นต้น
ขณะที่ GPM คาดลดลงจาก 65.6% ในไตรมาส 2/61 เป็น 65% หลังสัดส่วนยอดขายที่ผ่านช่องทางค้าปลีกลดลง และ SG&amp;A/Sales คาดยังสูงแตะ 29.0% เทียบกับ 29.7% ในไตรมาส 2/61 จากการจัดกิจกรรมส่งเสริมการขายที่มีอย่างต่อเนื่อง
โดยปรับกำไรปี 61-62 ลง แต่ยังคงแนะนำ “ซื้อ” แม้ทางฝ่ายปรับประมาณกำไรปีนี้และปีหน้าลง หลังยอดขายและ GPM คาดต่ำกว่าที่ประเมินไว้เบื้องต้น คาดกำไรปี 2561 อยู่ที่ 1,154 ล้านบาท (ลดลง 6.1% จากช่วงเดียวกันของปีก่อน) ก่อนฟื้นตัวปี 62 ที่คาดโต 13.0% ส่งผลทำให้ราคาพื้นฐานปี 62 ปรับลงเป็น 13.00 บาท แต่ทางฝ่ายยังคงมีมุมมองบวกต่อผลดำเนินงาน BEAUTY ที่คาดยังโตดีจากยอดขายต่างประเทศคาดเพิ่มขึ้นต่อเนื่องหลังล่าสุดบุกเข้าตลาด Cross-border E-Commerce ในจีนแล้ว และยังมี Upside จากการที่สินค้าของบริษัทได้รับ CFDA (อ.ย. จีน) แล้วทั้งสิ้น 3 ตัว